Lucien Charles Gilbert Daloz

**Lucien Charles Gilbert Daloz** (1930–2012 ) var en fransk katolsk erkebiskop av Besançon.
## Liv og virke
### Prest
Lucien Daloz studerte katolsk teologi og filosofi ved *Notre-Dame-seminaret* i Vaux-sur-Polignyan og ved det pavelige gregorianske universitet, og ble ordinert til prest den 29. juni 1955 av erkebiskop Philippe Gabriel Marie Augustin Ballot. 

Deretter tjente han som kapellan i sognet *[[San Luigi dei Francesi]]* nær Piazza Navona i Roma fra 1955 til 1957 og fullførte doktorgradsstudier ved *Gregoriana*, hvor han skaffet seg en lisensiat i skolastisk filosofi i 1957 og ble uteksaminert i 1959 med teologisk doktorgrad med en avhandling om Johannes Chrysostomos.

Fra 1957 til 1958 var han sokneprest i Morez, et industrisamfunn i det franske departement Jura. I 1958 ble han foreleser ved *Montciel*seminaret i Lons-le-Saunier og også dets rektor fra 1961 til 1969. I 1970 ble han generalvikar for bispedømmet Saint-Claude.

### Biskop av Langres
Pave Paul VI utnevnte ham til biskop av Langres den 5. august 1975. Den emeriterte biskop av Saint-Claude, Claude-Constant-Marie Flusin, ordinerte ham til biskop den 19. oktober 1975 i katedralen i Langres; medkonsekratorer var Alfred-Joseph Atton, emeritert biskop av Langres, og Gilbert-Antoine Duchêne, biskop av Saint-Claude. 
### Erkebiskop av Besançon
Pave Johannes Paul II utnevnte ham til erkebiskop av Besançon den 12. desember 1980 og innvilget hans avskjessøknad den 13. august 2003 av aldersgrunner.

Fra 2000 til 2003 var han president for Kommisjonen for rettferdighet og fred ved Den franske bispekonferanse og medlem av Kommisjonen for religiøs utdanning og for Kirkens universelle oppdrag. Han var også forfatter av flere bøker.

Han døde på pilegrimsstedet Notre-Dame de Mont-Roland i Jouhe, hvor han hadde bodd siden han ble pensjonist og fortsatt var aktiv i sjeleomsorg. Gravritene ble feiret den 3. august 2012 i Besançon-katedralen.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Erkebiskop Maurice-Louis Dubourg (1878-1954) *1929
* Biskop Claude-Constant-Marie Flusin (1911-1979) *1948
* Erkebiskop *Lucien Charles Gilbert Daloz* (1930-2012) *1975

## Referanser